Downloaded from YTS.MX
NETFLIXOV DOKUMENTARNI FILM
Official YIFY movies site: YTS.MX
O, Bože.
O, Bože. Čekaj.
Ovdje su.
Sada je više no ikada potrebno hitno prebaciti ugrožene iz Afganistana
jer stižu vijesti da talibani idu od vrata do vrata
tražeći ljude sa svoje crne liste.
PAD KABULA 15. KOLOVOZA 2021.
Bože dragi!
ZRAČNE SNAGE SAD-a
Bashire! Neću te napustiti.
Neću otići. Ne idem nikamo bez tebe.
Ili idemo skupa ili nikako.
SIJEČANJ 2020.
19 MJESECI PRIJE PADA KABULA
Koštao je dva trilijuna dolara i tisuće života
no najdulji američki rat možda se konačno bliži kraju.
Prošlo je dvadeset godina otkako je invazija SAD-a
okončala brutalnu vladavinu talibana u Afganistanu.
Sada talibani i SAD pregovaraju u Kataru.
Obratit će nam se Zarifa Ghafari, načelnica pokrajine Maidan Wardak.
Pedeset godina traje rat nametnut Afganistancima.
Ne želimo više ratovati.
Stanite uz svoje sestre.
Neka se obrazuju,
kako bi i muškarci i žene
mogli zajedno ponovno izgraditi zemlju.
Vi se mladi morate potruditi.
Učite i radite. Natječite se s vršnjacima.
Spustite oružje i uzmite pisaći pribor.
Ovu će zemlju izgraditi pismenost i obrazovanje.
-Želimo sigurnost! -Želimo!
-Želimo obrazovanje! -Želimo!
-Želimo mir! -Želimo!
-Želimo sigurnost! -Želimo!
-Želimo mir! -Želimo!
Hajdemo svi raditi zajedno.
I muškarci i žene, budite hrabri i držite se skupa.
Budemo li naporno radili i dali sve od sebe, možemo sami izgraditi ovu zemlju.
Živio Afganistan!
40KM OD GLAVNOGA GRADA AFGANISTANA, KABULA
OKRUŽEN TALIBANSKIM TERITORIJEM
Prijavila sam se za gradonačelnicu Maidan Shara.
Od prvog dana kada sam se prijavila za tu dužnost,
nailazila sam na probleme.
Devet su mjeseci pojedinci pokušavali spriječiti moje imenovanje.
Ali nisam odustala.
Muškarci su imali svoju priliku u proteklih 40 ili 50 godina.
Što su postigli? Ništa.
Drugdje nema gradonačelnica. Zašto u Maidanu?
Žena! Zar nema dovoljno muškaraca?
Naši su muškarci jaki kao volovi.
Trebala bi ostati kod kuće, kuhati i spremati.
Brinuti se o djeci.
A ne nama tu visjeti nad glavom.
Molim potpišite, da mogu odnijeti u guvernerov ured.
Stavite stolicu ondje. Dobrodošli. Kako ste?
Dobro jutro svima.
Nadam se da ste svi dobro.
Drago mi je što vas vidim u ovolikom broju.
Ovo je jedini ured u pokrajini koji ovako radi.
Želim se ovdje boriti
za prava žena na obrazovanje.
I za taj cilj ću raditi.
Neću otići odavde dok vam svima ne bude muka od mene.
Potpisano.
SAD i talibani su nedavno dovršili
zadnji krug mirovnih pregovora
s ciljem okončanja rata u Afganistanu
i sporazuma o trajnom miru.
Talibani žele nagodbu.
Vidjet ćemo žele li nagodbu. To mora biti prava nagodba.
Kvragu i ova prokleta situacija!
U ime Alaha. Neka nas Bog zaštiti.
ZARIFIN VOZAČ I TJELOHRANITELJ
Ja sam vozač Zarife Ghafari,
i čuvam je neprestano.
Vrlo sam sretan
što služim ženi
koja tako predano služi svojoj zemlji
i svom narodu.
Nakon što prođemo ove pustinje, osjećat ćemo se sigurnije.
Uspori. Vozi polako.
Automobili idu prema nama.
Vozim iznad ograničenja brzine,
s jednom rukom na upravljaču a drugom na pištolju,
jer je cesta kojom svakodnevno vozim Zarifu
između Kabula i Maidan Shara pod kontrolom talibana.
Za mene i moj narod ona je prvakinja.
Mislim na nju svake sekunde svog života.
ZARIFINA KUĆA
Ovo sam pismo primila od talibana. U njemu piše:
„Gđice Zarifa Ghafari, asalam alaikum.
Nastavljate raditi poganska djela usprkos našim upozorenjima,
te u ime demokracije širite poroke našim društvom.
Zadnji put,
naređujemo vam da napustite Maidan Wardak u roku jednog tjedna.
Odbijanje će rezultirati vašim ubojstvom.”
No još nisam napustila Maidan Wardak.
Ovo je poslano u studenome 2017.
Sada je 2020. i još radim.
Još sam živa i, ako Bog da, ostat će tako.
Hodaj, djetešce moje.
Hajde. Požuri!
MASSOUMOVA KĆI
Požuri! Možeš ti to.
Kad sam upoznao Zarifu, stvarno sam joj htio pomoći.
Smatrao sam je sestrom, iz dubine duše.
Zarifa se bori za slobodu govora u svojoj zemlji.
Za ženska prava, za ljudska prava.
No unutar okvira islama.
-Otkad sjediš ovdje? -Od sinoć.
Što da radim, draga?
Ne plači.
Uzmi ovo, molim te.
Bog te blagoslovio!
Njezini neprijatelji kažu
da je ono što radi bogohulno.
TALIBANSKI ZAPOVJEDNIK
TALIBANSKI TERITORIJ
Živimo ovdje pet godina.
U pet godina, nijedno vladino vozilo nije došlo ovamo.
Nisu prešli cestu da bi došli ovamo.
O svemu odlučujemo sami.
Kažnjavamo svaku tučnjavu ili ubojstvo.
Vlada ovdje ne postoji.
Asalam alaikum.
Sve u redu?
Vlada je iznevjerila afganistanski narod.
Pitajte ove ljude je li vlada išta učinila za njih.
Ovo je naša zemlja i služit ćemo joj.
Hrabri mudžahedini!
Dok ne ustanovimo islamsku vlast na cijelom planetu,
nećemo se nikome predati.
Postavljen sam ovdje kako bih se borio.
Naređeno mi je da ubijam ljude.
Da uništavam ljude, odsijecam im glave.
Dok ne povjeruju da je Alah jedini bog.
Borim se na ovim planinama još od invazije SAD-a 2001. godine.
Pogledajte me, imam 36 godina,
no svi misle da mi je 40 ili 50 godina.
Borimo se za čisti šerijatski zakon u ovoj zemlji.
Odsiječete li ruku jednoj osobi, drugi neće krasti.
Smrskate li nekoga o zid, neće biti homoseksualnosti.
Kamenujete li jednu osobu, nitko neće bludno sagriješiti.
To je pravedni put koji nas vodi naprijed.
Sjećam se, kad sam bila dijete tijekom vladavine talibana,
jednog su dana talibani odveli ženu na stadion u parku Chaman Hozori.
1999. PRETHODNI TALIBANSKI REŽIM
Natjerali su je da odjene plavu burku.
Muškarac je stao kraj nje
i upucao ju je u glavu kalašnjikovom.
Tome sam svjedočila dok sam bila još dijete.
Ponovno ćemo svjedočiti tim užasima.
Užasima talibana.
Strahu od talibana.
Gledajte kako zaustavljamo neprijatelje u Afganistanu.
Natovarimo automobil eksplozivom i parkiramo ga u pustinji.
Onda oni dođu vidjeti čiji je to auto.
Onda automobil eksplodira.
Je li postalo nesigurno kao što je u zadnjih 40 godina
zato što žena poput Zarife Ghafari slobodno šeće pokrajinom?
Muž bi je trebao pratiti.
Ne bi smjelo biti poroka u ovoj zemlji.
Bog nam kaže da ih ubijemo bez oklijevanja.
Približavamo se kontrolnoj točki.
S druge strane je vlada.
To je grad. Ovo u gradu ne prolazi.
Ako budemo ovo nosili, uhitit će nas.
Reći će da su talibani ušli u grad.
A sada će reći: „Nema talibana.”
Zdravo. Kako ste?
Odakle dolazite?
VELJAČA 2020. 18 MJESECI PRIJE PADA KABULA
Moramo se seliti iz ovog stana što prije.
-Hitno je. Izvan je kontrole. -Kako to misliš?
Prate nas.
Mene prate zbog tebe.
Sve nas prate.
Moram biti posebno oprezan.
Zašto me nisi ranije obavijestio?
Nisam te htio plašiti.
Loše je. Moramo otići dok nas ne ubiju.
ZARIFIN ZARUČNIK
Uhvati za dno, Bashire.
Jedan neka drži od gore.
-Hoćemo li sada ili kasnije? -Ne.
Stavimo to na vrh.
Vidi što ona ima!
Gospon‘, uzmite ovo i stavite onamo.
Nemojte ga uništiti. Samo minutu!
Ponekad je teško.
Kada shvatiš da će ti netko nauditi,
da te netko prati ili te želi uvaliti u nevolje,
vrlo je teško.
No to je život u Afganistanu.
Moraš ga jednostavno prihvatiti.
Žene poput mene
vole imati samopouzdanja.
U Afganistanu, ako žena ne vozi,
pogotovo sada,
to je kao da su joj i ruke i noge slomljene!
Jesi li sve to nosio gore? Ne radi to.
Ma hajde.
U redu, daj mi to. Donesi.
-Daj meni. -Ne, vrlo je teško.
Kabul je prekrasno obnovljen. Izgleda sjajno.
Pokaži mu.
Neka i on vidi Kabul. Gledaj!
Gledaj kako je Kabul lijep.
Moja domovino Ponosim se svojom ljubavi prema tebi
Moja domovino Žrtvovat ću se za tebe
Domovino, gdje god da sam
Dat ćeš mi dušu i duh
TALIBANSKI TERITORIJ
-Došli smo ovim putem, zar ne? -Da.
Opa, kakav auto imaš!
Drago mi je.
Kako se zoveš? Mohammad?
-Ime ti je Mohammad? -Da.
-Je li mu to sestra? -Da.
Imaju i mlađeg brata,
mlađeg od njih.
-Ništa ne vidi? -Ne, baš ništa.
Bog vas blagoslovio, gospodine, za vaš trud.
Molim te recitiraj napamet jedan stih.
Tražim utočište kod Alaha Od otpadnika šejtana
U ime Alaha, Najmilostivijega, Najmilosrdnijega
Talibani ne žele da se Afganistanci,
posebice Afganistanke, obrazuju.
Jer je obrazovanje protiv svega u što vjeruju.
Jer obrazovani ljudi postavljaju pitanja,
a oni se boje pitanja.
Kad god upoznam ljude iz raznih zajednica,
molim ih da obrazuju svoju djecu,
jer je obrazovanje jedini izlaz iz ove situacije u Afganistanu.
Zdravo, kako ste? Jeste li dobro?
Hvala vam što ste došli ovamo.
Hvala.
Naše djevojke uče. Imamo…
Imamo neka predavanja.
Studirala sam kao djevojka. Završila sam preddiplomski i diplomski studij.
Dok sam studirala, morala sam pješačiti sat vremena do škole u pokrajini Paktika.
Bilo je mnogo samoubilačkih napada i borbi.
Otac mi je rekao neka više ne idem.
Pa sam počela ići u školu potajno.
Išla sam potajno u školu kad bi otac otišao na posao.
Moj životni san bio je
da vidim svoje roditelje ponosne
na moju reputaciju i postignuća.
Molim vas da obrazujete svoje kćeri i pošaljete ih u školu.
Ako obrazujete jednu djevojku ili ženu, spasili ste deset generacija.
Tko će mi dati primjer?
U ime Alaha, imate li čips?
„Usklično” znači „iznenađenje”.
Nekoga iznenadite.
Obrazovanje je ključ razvoja neke zemlje.
To je borba između neznanja i znanja.
Borba između svjetla i tame.
Znaš, mama,
kunem se, ponekad ne želim izići iz kreveta,
no ustanem i idem dalje jer moram.
U ovoj zemlji, tko god pošteno radi, ubrzo bude ubijen.
Nažalost je tako.
Neka te Bog čuva. Moraš paziti na sebe.
Moj je otac časnik koji misli da je dom vojna baza.
On izdaje naredbe, a mi smo dio njegove bojne.
Morala sam uvjeriti oca
da sam sposobna.
Uvijek sam se morala boriti protiv tatinog ponašanja i svjetonazora,
čak i u vezi mog pohađanja fakulteta.
Barem sam promijenila očev svjetonazor.
Mislim da je to najveće postignuće mog života.
OŽUJAK 2020. 17 MJESECI PRIJE PADA KABULA
Moj let je odavde do Dubaija,
od Dubaija do Francuske,
i od Francuske do SAD-a, Washington, DC.
Ja i čitava nacija vrlo smo ponosni na tebe.
SAD je upravo potpisao mirovni sporazum s talibanima.
Predsjednik Trump je izjavio da će vojska SAD-a napustiti Afganistan
ako talibani prekinu nasilje prema američkim snagama.
Bashire, dragi, jedino što je mrvicu pozitivno u ovom sporazumu jest
da ako bilo koja strana prekrši sporazum,
bit će prekinut.
Napravi ondje kampanju. Imaj vjere u Boga.
Tvoj je glas moćan.
Tvoje se riječi i poruke moraju čuti.
Ne smiješ plakati, inače ne idem.
Ne, ne. Idi.
Naš je ured ponosan što surađuje s kolegama diljem svijeta
kako bi izabrali iznimnu skupinu žena
koje su primjeri izuzetne hrabrosti i vodstva
u obrani ljudskih prava,
ženske jednakosti i društvenog napretka,
često uz velik osobni rizik.
Zarifa Ghafari, prva žena gradonačelnica,
skupa s deset drugih žena iz raznih dijelova svijeta
izabrana je za Nagradu za hrabre žene
od strane Ministarstva vanjskih poslova SAD-a.
Zovem se Zarifa Ghafari.
Zapravo nisam junakinja.
Samo sam gradonačelnica Maidan Shara.
Žene moje generacije nisu zaboravile vladavinu talibana
i zabrinute smo za budućnost.
Dopustite mi da zatražim vašu daljnju potporu
kako bismo osigurali da mirovni proces
ne izbriše napredak koji smo ostvarili
od mračnog doba talibanskog režima.
To što je ova nagrada za hrabrost uručena, na globalnoj razini, Zarifi Ghafari,
gradonačelnici Maidan Shara,
predstavlja fundamentalnu promjenu u našem političkom sustavu.
Bok, dragi Bashire.
Predsjednik je rekao moje ime na inauguracijskoj ceremoniji!
Rekao je da sam hrabra žena!
I da sam učinila cijelu naciju ponosnom!
Volim te!
Ajme! Veoma sam ponosan.
Ti si ponos nacije i to je dovoljno.
Nećeš umrijeti ako mi ne umremo.
Prvo ću ja umrijeti pa ti.
Onda ćemo oboje otići u raj i zauvijek ondje živjeti, u redu?
Moj zaručnik Bashir…
Moj dragi Bashir…
Zbog Bashira imam osmijeh na licu.
Kada je shvatio da sam pronašla svoje poslanje u životu,
stao je uz mene
i hrabrio me u svemu što radim.
Pljeskao je, uživao i slavio.
Ova je prekrasna.
Ove su djetinjaste. Ne sviđa mi se nijedna.
To je sve što imaju. Ova.
Tko je očekivao da će to tako brzo doći.
Molim vas, približite se.
Došla sam odabrati svoju vjenčanicu.
To mi je nevjerojatno.
Ja sam možda i najsretnija Afganistanka
što imam partnera poput njega.
Vidi moju malu bebu.
Zašto?
Kako to misliš, tata?
Kako to misliš?
Onda ću si nabaviti kuću, tata.
U redu. Hvala.
Znaš, imam posla sa svakakvim ljudima.
Stvarno.
Nisam dijete.
On je tog starog svjetonazora da mladoženja ne smije doći u moju kuću
dok nismo vjenčani.
Tradicija je da mladoženja doprati mladu do njezine kuće,
ondje malo proslave i onda odu.
Zar ne?
Sad moj tata kaže da to ne želi.
Što zapravo želiš, tata? Samo mi reci.
Nema potrebe. Samo učini kako sam ti rekao.
Ne, tata. Ovo je moj život, zaboga.
Koji je razlog? Što želiš?
Ako niste vjenčani, ne smije doći u moju kuću. To je sve!
Kako to misliš? Izbacuješ li me iz kuće?
Izbacuješ li me iz kuće?
Je li to tvoja kuća?
Znate, život je puno teži nego što itko može zamisliti.
Posebno život djevojke koja želi imati sve.
Koja želi sve raditi sama.
Zaustavljaju je od trenutka kada napusti svoj dom
sve dok ne dospije na položaj moći.
Teško je.
Živim u društvu u kojemu se moram boriti čak i protiv tatinog razmišljanja.
Moram čak i tatu natjerati da shvati
da sam ljudsko biće.
Danas je Zarifa Ghafari, načelnica Maidan Wardaka,
preživjela oružani napad.
Kako navodi, na putu kući s posla iz Maidan Shara
na nju su zapucali iz automobila u Khushal Khanu, u zapadnom dijelu Kabula.
Zaručnik je bio sa mnom i vozio je.
Otvorili su vatru na nas
prije nego što smo uspjeli
uzvratiti paljbu.
Ovo je samo jedan od mnogih napada posljednjih tjedana.
Talibani ciljano napadaju vladine dužnosnike u glavnom gradu
kako bi pokazali narodu da je vlada izgubila kontrolu.
Tko je?
Uđi. Kako si?
Moram ti reći nešto važno.
Mreža Haqqani nam želi nauditi.
Isprva to nisam shvaćala ozbiljno,
no otkad sam primila poziv, znam da jest.
Rekli su da će podijeliti i s drugim odjelima.
No važno je da i sam poduzmeš neke mjere.
Neka nas Bog čuva. Moramo biti posebno oprezni.
STUDENI 2020. DEVET MJESECI PRIJE PADA KABULA
Abdul Wasi Ghafari, otac Zarife Ghafari,
načelnice pokrajine Maidan Wardak,
zapovjednik udarnih snaga pri Ministarstvu obrane,
ustrijeljen je jučer ispred svoje kuće u Kabulu.
Neka pogrebno vozilo prođe.
Striče! Mogu li ga, molim te, još jednom vidjeti?
-Već ga je vidjela. -Želim ga vidjeti posljednji put.
U redu, uđi s one strane.
Čekaj. S ove strane.
Počivao u miru. Mi smo ovdje.
Pobrinut ćemo se za sve.
Ti si mučenik, junak!
Riješit ćemo sve, tata!
Hajde, izađi.
Hajde, draga! Ljudi čekaju.
Hajde, draga, sve čeka tamo vani
i ti to znaš.
Talibani su preuzeli odgovornost za napad.
Osjećam se krivom za to što se dogodilo mome ocu i obitelji.
Da nije bilo mene,
moj bi otac sad bio živ.
Katkad žalim što sam loše mislila o njemu.
Jako mi nedostaje.
Sinoć kad sam išla na spavanje…
razmišljala sam
kako je teško povjerovati
da mi je muž mrtav.
I kako nas je lako napustio.
Bio je zdrava osoba
koja je odlazila od kuće puna nade.
A oni su ga brutalno ubili.
Tako ga lako izgubiš da se pitaš: „Kamo je otišao?”
Kao da je noćna mora.
ZARIFIN NAJMLAĐI BRAT
Noman je nešto napisao.
Ide li još jedan krug?
U školi je napisao dva pisma, jedno za mene i jedno za tatu.
Napisao je: „Dragi tata,
hvala ti što si bio sa mnom do moje devete godine.
No tako si nas rano napustio.”
Jedno je pismo napisao meni.
„Zahvalan sam što si još živa.”
Dok sam to čitala, razmišljala sam…
da bi se dijete njegove dobi
trebalo igrati na igralištu.
A sve što je on želio bilo je da mu je mama živa.
Skoči!
Hajde, dođi.
Hej, mama, učini ovo bez razmišljanja ili plakanja.
Strašna je bol
koju smo mi Afganistanke pretrpjele.
I svake sekunde samo čekamo što će se sljedeće dogoditi.
Rat, rat, rat čitavo vrijeme.
Mnoge su zemlje došle ovamo i obećavale pomoć.
Gdje je ta vaša pomoć?
Mi još uvijek tugujemo.
Još uvijek patimo.
Zašto ste onda uopće dolazili?
A sad kad odlazite, što ste postigli?
Molim vas pozdravite prvake našeg naroda!
Ponosna sam što sam kći vojnog časnika
koji je služio 37 godina.
Kći sam nekoga koji je bio jedan od vas.
Kukavički, prezira vrijedni i besramni neprijatelji
ubili su mog oca.
To su brutalne kukavice.
Da je poginuo u borbi, ne bih bila tužna.
No ubili su ga pred mojim malim bratom.
To je bilo kukavički.
Ubili su ga ispred naše kuće.
Ustrijelili su ga u potiljak.
Kada je moj otac ubijen,
svi su govorili: „Zarifa će ostaviti posao u Maidan Wardaku i pobjeći.”
No majka mi je rekla
da ustrajem u svojoj borbi
i nastavim dokle god imam glas.
Duboko udahni, usredotoči se
i povuci okidač.
TRAVANJ 2021. ČETIRI MJESECA PRIJE PADA KABULA
Ja sam trenutno četvrti predsjednik SAD-a
otkako je američka vojska prisutna u Afganistanu.
Neću prenijeti tu odgovornost na petoga.
Vojska SAD-a izaći će iz Afganistana prije nego što obilježimo 20. obljetnicu
gnusnog napada 11. rujna.
Vrijeme je da se američka vojska vrati kući.
Evo počinje.
Obje strane razmjenjuju „darove”.
Od jutra. Tako je cijeli tjedan.
Situacija je loša.
Vojska ponovno zauzima drugi okrug.
Jaghato?
Kako talibani reagiraju na vijest o skorom povlačenju vojske SAD-a
nastavlja se nasilje diljem zemlje.
Puno toga se promijenilo u protekloj godini.
Više je nesigurnosti, mafije, krađe.
Puno se promijenilo.
Rat proguta nemoćne i siromašne.
Pridružiš se vladi, talibani te ubiju.
Pridružiš se talibanima, vlada te ubije.
Kakve god tvoje okolnosti bile, život je ovdje vrlo težak.
Dio je afganistanskih snaga okružen u okrugu Raghistan.
Ti su vojnici rekli medijima
da im nedostaje hrane i opreme.
Talibani pokušavaju presjeći veze s velikim gradovima.
Pokrajine padaju jedna po jedna.
Talibani tvrde da je 80 % zemlje pod njihovom kontrolom.
Političari su molili za novac u svijetu
pa ga spremili u vlastite džepove.
Ljudi su zbog toga uznemireni
pa podržavaju talibane.
TALIBANSKI TERITORIJ
Međunarodna zajednica kaže
da su donijeli novac za pomoć Afganistanu.
Gdje su pomogli?
Lagali su afganistanskom narodu govoreći da će nam pomoći.
Nismo vidjeli ništa od te potpore. Pogledajte oko sebe.
Nema mostova, nema ceste, nema klinike, nema liječnika i nema škole.
Sami ćemo izgraditi ovu zemlju.
Pripremi ovih 20 ljudi ovdje.
Vi ste novaci za ovu novu postrojbu.
Gdje je njegov kaput?
Daj mu kaput.
-Jesu li ponijeli ručnike? -Nisu.
U redu, stavite marame.
Imaš veliku glavu. Ne odgovara.
Zavezao si je naopako.
Krivo su zašili.
Tako su to napravili.
Svi ste svjedočili dolasku okupatora u Afganistan.
Okupatori su opljačkali Afganistan.
Opljačkali su cijeli Afganistan.
Uništili su ljudima kuće.
Dolazim iz malog sela,
baš kao i većina talibana.
Taliban mi je brat, taliban mi je bratić.
Talibani su iste krvi kao i ja.
Oni su izabrali put
s kojim se ne slažem.
Talibani su Afganistanci,
samo su na krivom putu.
Hej, hajdemo igrati nogomet.
Dođite, dečki!
U vladinom području ima otmica i pljački.
Naš je teritorij 100 % siguran.
Možeš putovati bilo kamo, danju i noću.
Zaslužio si žuti karton!
U Afganistanu moraš uzeti oružje.
Glas nije dovoljan.
Što se događa?
Automobilska nesreća.
Je li nesreća ili se bore?
Ne, pomaknite se.
Parkirat ću ondje i vidjeti što se događa.
To je prosvjed.
Dobro sam. Hvala, zapovjedniče. Kako ste vi? Hvala.
U tijeku je prosvjed na cesti Kabul-Maidan.
Sinoć su ubijena tri civila u vojnoj operaciji postrojbe 001.
Bio je samo običan radnik.
Bio je traktorist.
Zašto su ga ubili?
Ustrijelili su ga sinoć. To nije pošteno!
Raščistite put!
Ova je nevina osoba ubijena.
Ne želimo američke lutke! Taj svodnik!
Živjeli mudžahedini (talibani)!
Put je zatvoren zbog misije.
U tijeku su borbe na planini Kunju.
Ostani u autu.
Vidjet ćemo što će biti. Vjeruj u Boga.
ZARIFINE SESTRE
Riža je tvoja.
-To je riža? -Ne, grah.
Ima li talibana u Mazaru?
U jednoj ili dvije pokrajine koje su zauzeli talibani,
čula sam da prisiljavaju mlade djevojke i žene
da se udaju za njih.
U najgorem slučaju, ako budem morala, udat ću se za talibana,
zatim ću i ja postati talibanka i ubiti ga.
Znam što ću učiniti.
-Živimo na šestom katu, zar ne? -Da.
Jedan lift ima mrežu, ali drugi nema.
Otvorit ćemo ga.
Ja ću prva skočiti, pa ona,
tako ona može skočiti na mene
jer ona ne želi umrijeti, ali hoćemo.
Ona će pasti na nas pa je neće boljeti.
Ja ću prva umrijeti pa onda ostale.
Inače ćemo morati sakriti telefone,
nositi burke i sjediti u kućama.
Nije li bolje udati se za talibana nego se baciti sa zgrade?
Ne, okno dizala je bolje.
Talibani su bičevali ženu
samo zato što nije imala mušku pratnju na ulici.
Ne znam gdje to nalaže humanost, logika ili islam.
Što će se dogoditi nakon povlačenja?
Danas je eksplozija potresla školu u Kabulu.
To je cijena koju djevojke plaćaju samo zato što idu u školu u Afganistanu.
Islamski su ekstremisti protiv obrazovanja djevojaka.
Dok se međunarodne snage povlače,
ekstremisti ubijaju one koje žele učiti.
Zdravo, dobro jutro.
Oprostite, doktore.
Vidi tko je došao.
Načelnica Maidan Wardaka prešla je dug put da vas upozna.
Želi vidjeti kako se osjećate.
Budi jaka.
Draga moja.
Alaikum salam, najdraža sestro.
-Jesi li dobro? -Da, hvala.
-Gdje ste bile kada se to dogodilo? -Izlazile smo iz škole.
Tek smo zakoračile van i eksplodiralo je.
Bila sam užasnuta i uplašena.
Nisam znala jesam li živa ili mrtva.
Nadala sam se da majka neće biti užasnuta i da ću ići kući.
-Koji si razred? -Četvrti srednje.
Četvrti srednje?
Kad završiš školu, vidimo se na sveučilištu, u redu?
Mi Afganistanci ne zaustavljamo se na čovjeku ili dva.
Ubili su na desetke djece.
Kada lav lovi, ubije i pojede samo jednu žrtvu.
Ne lovi čitavu obitelj.
Ne želim da moja obitelj plaća za moje izbore.
Ove knjige su moje.
Saliheen, reći ću ti. Stavi to onamo.
LIPANJ 2021. DVA MJESECA PRIJE PADA KABULA
Zdravo, braćo. Kako ste?
Premještaju me u Kabul na novi posao.
Željela sam se oprostiti prije odlaska.
Ako sam ikad ikoga uvrijedila, molim vas da mi oprostite.
Svima želim sreću.
Puno vam hvala.
Puno vam hvala. Ostanite mi dobro!
Puno vam hvala, dragi gospodine Haji.
Možeš ići. Ja ću za tobom.
Dobila je novi posao u Ministarstvu obrane,
ali neće me povesti sa sobom.
Zašto sam izgubio posao?
Jesam li imao neke mane?
Zar joj nisam…
pomogao u nevolji?
Nisam li bio spreman posvetiti se njoj?
Naprotiv…
Zaštitio sam je od metaka
kad smo upali u zasjedu.
A sada sam ostavljen.
Žrtvovao sam se za nju
i postao neprijatelj cijelog Islamskog emirata (talibana).
To je bila moja najveća žrtva.
Dobila sam novi posao u Ministarstvu obrane.
Idi dolje. Ja ću doći.
Pokušala sam zadržati Massouma kao svog vozača,
no ministarstvo ima stroga pravila
i nisu mi dopustili da imam civilnu osobu kao vozača.
Nažalost, Massoum misli da sam ga izdala.
Kada vidiš da te svijet izdao,
vidiš svakoga kao izdajnika i misliš da su te svi izdali.
KAMP ZA OBITELJI RASELJENE ZBOG TALIBANSKIH BORBI
Ja sam šefica odjela za ubijene i invalide.
Ono je moj automobil i imam isprave.
Tražim obitelji vojnika.
Popisujem njihova imena. Ministarstvo obrane će im pomoći.
-Ime oca? -Mohammadullah.
-Kako? -Mohammadullah.
Gdje vam je sin služio? Imate li dokumente?
Tražim obitelji vojnika.
Pokušavamo vam pomoći.
Trebamo samo sklonište.
Je li itko iz vaše obitelji bio u vojsci?
Ne, sestro.
Zdravo, gospodine. Je li vaš sin bio u državnoj vojsci?
Ne.
Tražimo obitelji vojnika državne vojske.
Vaš otac je Mohammad Noor?
Muž mi je u vojsci. Braća su mu ubijena.
Oprosti, sestro. Što to popisuješ?
Bashir, zapiši ovo
Dva člana obitelji su ubijena.
Odgovorni za obitelji policajaca dolaze sutra.
Ne mogu zabilježiti obitelji policajaca.
Čujete li me?
Ne mogu ništa učiniti!
Što da radim, draga? Molim te, učini nešto.
Reci mi, što bih trebala učiniti, draga?
To je tvoj izbor.
Obespravljena sam.
Sin je mentalno bolestan. Drugi je nestao.
Muž mi je ubijen u borbi.
Odlazim. Bog te blagoslovio.
Bog ti blagoslovio oca.
Talibani su danas zauzeli mnoge okruge.
To znači da upravljaju većinom zemlje
osim najvećim gradovima.
Sad sam nezaposlen.
Na tisuće mladih poput mene
gore u ovom paklu.
Najveća katastrofa je razočaranje.
Snage SAD-a napustile su svoju glavnu vojnu bazu u Afganistanu
središte 20-godišnje misije protiv talibana i Al-Qaede,
kako se američka uključenost u borbu protiv terorista bliži kraju.
Većina je snaga NATO-a potiho otišla
prije obećanja američkog predsjednika da će se povući do 11. rujna.
U međuvremenu, borbe se nastavljaju u Kandaharu,
drugom najvećem gradu u zemlji.
To ostavlja afganistanski glavni grad Kabul
u sve većoj izolaciji od ostatka zemlje.
Kako se sigurnost brzo pogoršava,
Washington poziva Amerikance da smjesta napuste zemlju.
Talibani su blizu osvajanja grada Lashkar Gaha.
Talibani brzo napreduju prema afganistanskom glavnom gradu Kabulu.
Još jedan strateški važan…
Talibani su upravo zauzeli dva pokrajinska središta u samo dva dana.
Brzina kojom napreduju je iznenađujuća.
Pad glavnoga grada sada se čini neizbježnim.
O, Bože.
O, moj Bože. Čekaj.
Ovdje su.
Predsjednik Afganistana, Ashraf Ghani, otišao je. Napustio je zemlju.
Pobjegao je dok talibanski vođe ustraju na, kako kažu,
mirnoj primopredaji vlasti ovdje u Kabulu.
Dvadeset godina nakon što im je Zapad objavio rat,
talibani ponovno upravljaju Afganistanom.
Talibani su jutros ušli u glavni grad Afganistana.
Veoma sam zabrinuta ovim događanjima.
Jeste li zvali veleposlanstvo SAD-a?
Ako biste molim vas preporučili
mene i moju obitelj i mog muža
bilo gdje, posebice u veleposlanstvu SAD-a,
bila bih sretna.
Hvala.
Ne znam zašto smo osuđeni na ovo.
Znam da neću preživjeti ako ostanem.
Ne želim otići.
Nemam izbora.
ZRAČNA LUKA
Helikopteri ispunjavaju nebo iznad Kabula
dok diplomati i stranci pokušavaju pobjeći iz Afganistana.
Oko zračne luke ljudi čekaju.
Nije trebalo ovako završiti.
Odlaze.
-Kamo idu? Kabul se evakuira.
Veliki.
Idemo samo ako možemo otići zajedno.
Inače ne idemo.
Izgradila sam ovaj dom s toliko nade.
Imala sam puno nade za život.
U redu je.
Bog je milostiv.
Ne možemo te ostaviti ovdje.
Bashire, ne ostavljam te ovdje.
Neću otići. Ne idem nikamo bez tebe.
Ili idemo skupa ili ne idemo uopće.
Hej, ljudi. Ovdje sam.
Tu su i svi članovi moje obitelji.
Sve napuštam, mama. To je pravi kukavičluk.
NJEMAČKA
Imam malo pijeska iz moje zemlje.
Imam ga sa sobom, znaš?
Prošlo je nekoliko noći. Daleko sam.
Nisam mogla spavati a da ga ne diram.
Moram ga imati u ruci.
Stvarno je teško.
Uzeli su sve, znaš?
Imala sam sve.
Imala sam sve, a sada nemam ništa
osim malo pijeska u ruci.
Katkad slavim I smijem se, prijatelju
Katkad sam tužan i plačem, prijatelju
Katkad letim kao ptica
Katkad sam sol Utrljana u tvoje rane
Iznenadna promjena režima je čudna.
Nitko to nije mogao ni zamisliti.
Hoće li Afganistan doživjeti još jednu invaziju?
Hoćemo li se vratiti u rat?
Hoće li opet bombardirati?
Hoću li ići u zatvor u ime talibana
ili kao terorist?
Neizvjesno je.
Budućnost je sad potpuno neizvjesna.
Sretan sam što sam još uvijek sa svojom kćeri,
koja mi život znači.
Učinit ću sve da je zaštitim.
NJEMAČKA
RUJAN 2021. MJESEC DANA NAKON PADA KABULA
Sloboda, sloboda! To je naše temeljno pravo!
Danas su prosvjednice izašle na ulice Kabula,
govoreći da talibani guše ženske slobode.
Talibanska vlada nije legitimna bez ženskih prava.
Dok ovo gledam, imam dva osjećaja.
Prvo, ove su žene vrlo jake
i ponosna sam na njih.
Drugo, tužna sam
jer nisam među njima.
Svjetski program za hranu danas je upozorio
da Afganistanu prijeti katastrofa gladi.
Njegovo gospodarstvo se raspalo.
Međunarodne financijske organizacije zamrznule su njegovu imovinu
nakon što su talibani zauzeli Kabul.
Sankcije talibanima prouzročile su porast cijena hrane
diljem Afganistana.
Mnogi su NVO-ovi i poduzeća otišli istovremeno sa stranim vojnim snagama,
pa su beskućništvo, siromaštvo i nezaposlenost
u porastu.
Slušajte što govorim, nemam sredstava.
-Kada nađem sredstva… -Slušaj ti mene.
Siromaštvo je na vrhuncu. Molim vas, ne gnjavite me više.
Nemam mogućnosti. Bespomoćan sam.
Zovi Sadiu.
Ja sam Sadia.
Pogledajte što proživljavaju ovi siromašni i potrebiti ljudi.
Svi oni trebaju barem jednu štrucu kruha.
Zašto? Koji je razlog tomu?
Tko je počinio izdaju u ovoj zemlji?
Prokleti bili od Boga!
Ovdje živimo u prljavštini.
Neki nezaposleni postali su ovisnici.
Nisu li i siromasi ljudska bića?
Nemaju li i oni srca i potrebe?
Naš je grad pun siromaha
Ne zaslužuje bombardiranje
Radio sam s osobom koja je izišla na svjetsku pozornicu
i nazvala talibane mračnom vladom.
Ne znam što misle o meni.
Ne znam što budućnost sprema.
Život ili smrt, samo Bog zna.
TALIBANSKA KONTROLNA TOČKA
Kako ste? Je li sve u redu?
Nemate oružje, zar ne? Vozi dalje.
Znaš li što je dobro?
Sloboda.
Otkako sam krenuo autom iz Maidana,
nisam naišao na policijsku kontrolnu točku.
U prošlom režimu,
bio sam Zarifin vozač.
Zarifa je bila načelnica ovdje?
Da, bila je opaka žena!
-On je mudžahedin? -I tada sam bio mudžahedin.
Malo sutra! Ne mudžahedin, nego ženin vozač.
Vozio sam za općinu.
Ovdje je na vlasti bila žena. Doslovno je sve radila.
Nisi joj trebao služiti, prijatelju.
Ne.
Ne. Problem je što je politika prljava.
Postavili smo joj zasjedu,
no Bog ga je spasio.
Bio sam ovoliko blizu metku.
Hej, dođi ovamo!
Ovaj je pucao na mene.
Toga dana,
zamalo sam poginuo.
Dobro je što sam preživio!
SIJEČANJ 2022. PET MJESECI NAKON PADA KABULA
„Otac”.
V se čita kao F, zar ne?
„Otac”.
Zajedno smo naučile „Guten Tag”.
Prošlo je četiri mjeseca i dosta mi je svega.
Čak ako i svijet eksplodira,
moram se vratiti.
Provest ću ondje jednu noć.
Moram to učiniti, barem da probudim svoju generaciju,
a posebno da probudim žene.
Moram to učiniti.
Što ako te ubiju?
Ako poginem,
poginut ću s razlogom.
Uz tebe sam.
POZIV TALIBANIMA
Sad u vezi moga povratka,
želim politiku ostaviti po strani.
Općenito govoreći, nema zapreka.
OŽUJAK 2022. SEDAM MJESECI NAKON PADA KABULA
Sada kad je Kabul pod kontrolom talibana,
Afganistan više nije na naslovnicama.
Svi sad govore o Ukrajini.
A talibani koriste tu priliku
kako bi se opet pogoršali.
Zatvorili su djevojke i žene koje su prosvjedovale.
Obećali su otvoriti škole za djevojke, ali nisu ih otvorili.
ALAH JE JEDINI BOG MUHAMED JE ALAHOV POSLANIK
O, Bože!
ALAH JE JEDINI BOG MUHAMED JE ALAHOV POSLANIK
Zdravo!
O, Bože! Dođite ovamo, svi vi!
ZARIFINA BAKA
Moja gošća je Zarifa Ghafari,
bivša načelnica Maidan Wardaka.
-Gđo Ghafari, izvolite sjesti. -Hvala.
Zašto ste se vratili u Kabul?
Talibani moraju zadobiti suglasnost
više od pola populacije, žena.
Pozivam sve starješine i vođe
u sadašnjoj vladi Afganistana,
ako još drže žene prosvjednice u zatvoru,
da ih oslobode radi njihova ljudskog dostojanstva.
Mi žene smo spremne na dijalog.
Razgovarajmo kako bismo riješili probleme.
Imam pitanje upućeno vama osobno.
Jeste li oprostili ubojicama svoga oca?
Ako će to zaliječiti bol
i spriječiti druge Zarife da postanu siročad
ili drugog Abdula Wasija da pogine,
onda jesam.
„Zarifa Ghafari je bila nitko i ništa.
Očito je kako je dobila mjesto načelnice
Nema humanosti niti morala.”
Neki govore da sam učinila ogromnu pogrešku.
Ljudi govore da sam se nagodila s očevim ubojicama.
Zbog toga sam razočarana.
Tko god želi pomoći narodu,
optužuju ga da opravdava talibane.
No ja još uvijek vjerujem da činim pravu stvar.
I sigurna sam da nisam u krivu.
Sad gledam ljude
koji su me gledali preko nišana
i koji su me htjeli ubiti.
Nisam siguran je li način na koji se smiju sa mnom
smijeh iz ljubavi ili mržnje.
Leži li iza tog smijeha život ili smrt?
Moja me sudbina čeka iza smijeha.
Afganistanski narod nije ovo odabrao.
Ova vlada nam je nametnuta od strane međunarodne zajednice.
Afganistanski narod je osuđen
na život u paklu.
ZARIFINA DOBROTVORNA ORGANIZACIJA ŽENSKA BANKA HRANE I OBRAZOVNI CENTAR
Dame, ja sam vlasnica ove škole.
Ovdje se ne radi samo o učenju,
nego želim vidjeti kako vam mogu pomoći
ako odlučite pokrenuti vlastiti posao u budućnosti.
Važno je iskoristiti ovu priliku da nešto naučite.
Bit ćemo jake, raditi i boriti se. Ovo činimo za sebe.
POMOĆ I PROMIDŽBA ZA AFGANISTANSKE ŽENE
Evo malo riže, šećera i ulja.
Dajte to ovoj ženi, molim vas.
Tko je ikad vidio ženu bombaša samoubojicu?
Tko?
U ovoj zemlji ratove su uvijek započinjali muškarci.
-Molimo za blagostanje naše zemlje. -Amen.
Molite da žena bude predsjednica da obnovi zemlju.
Hajdemo zatvoriti sve muškarce doma i reći im da ne napuštaju kuću,
jer će nam ugroziti vjeru.
Muškarci, odlazite!
Inače će moja vjera biti u opasnosti.
Ne, šalim se.
Da zapišem broj ove žene?
Da!
Ne budi tako umorna.
Ovo je moja zemlja.
Tu je moj dom.
Moram biti ovdje kako bih pomogla.
Pridružujem se ovoj oluji.
Vidjet ćemo u kojem smjeru će ići.
No imam vjere.
Zarifa i Bashir još uvijek žive u Njemačkoj kao izbjeglice.
Zarifa nastavlja svoju borbu za zaštitu ženskih prava u Afganistanu.
Zapovjednik Musafer je ubijen prije nego što su talibani zauzeli Kabul.
Massoum još uvijek živi u Afganistanu i pokušava naći posao.
Talibani su uveli naredbe
koje ograničavaju gotovo sva ženska prava i slobode:
kretanje, zaposlenje i odijevanje.
Djevojkama nije dopušten povratak u srednju školu.
Prijevod titlova: Goran Schmidt